หุ้นไทย8ม.ค.ปิดบวก2.01จุด
ดัชนีหุ้นไทย8ม.ค.ปิด 1,417.33 จุด เพิ่มขึ้น 2.01 จุด มูลค่าการซื้อขาย 42,799.96 ล้านบาท
8 ม.ค. 2556

ดัชนีหุ้นไทย8ม.ค.ปิด 1,417.33 จุด เพิ่มขึ้น 2.01 จุด มูลค่าการซื้อขาย 42,799.96 ล้านบาท
ตลาดหุ้นไทยวันนี้(8 ม.ค.) ดัชนีเคลื่อนไหวผันผวนสลับกันในแดนบวกและลบ เนื่องจากตลาดขาดปัจจัยบวกใหม่ๆกระตุ้น ขณะเดียวกันตลาดยังถูกกดดันจากแรงขายของกองทุนรวมหุ้นระยะยาว(LTF)และกองทุนทริกเกอร์ฟันด์ทำให้ดัชนีเคลื่อนไหวได้ไม่ไกล โดยวันนี้ดัชนีปิดตลาดที่ระดับ 1,417.33 จุด เพิ่มขึ้น 2.01 จุด หรือ 0.14% มูลค่าการซื้อขาย 42,799.96 ล้านบาท
5 อันดับหุ้นที่มีมูลค่าการซื้อขายสูงสุด1. PTTEP ปิดที่ 164.50 บาท ลดลง 3 บาท หรือ 1.79% มูลค่าการซื้อขาย 1,577.69 ล้านบาท2. KBANK ปิดที่ 199 บาท เพิ่มขึ้น 2 บาท หรือ 1.02% มูลค่าการซื้อขาย 1}487.38 ล้านบาท3. PTT ปิดที่ 330 บาท ลดลง 4 บาท หรือ 1.20% มูลค่าการซื้อขาย 1,273.28 ล้านบาท4. BJC ปิดที่ 65 บาท เพิ่มขึ้น 0.75 บาท หรือ 1.17% มูลค่าการซื้อขาย 1,228.89 ล้านบาท5. INTUCH ปิดที่ 66.75 บาท ลดลง 0.25 บาท หรือ 0.37% มูลค่าการซื้อขาย 1,062.94 ล้านบาท
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัย บริษัทหลักทรัพย์(บล.)ทิสโก้ กล่าวว่า ดัชนีหุ้นไทยวันนี้แกว่งตัวอยู่ในแดนลบเป็นส่วนใหญ่ โดยระหว่างวันมีแรงซื้อจากนักลงทุนต่างชาติหนุนให้ดัชนีสามารถปรับขึ้นมายืนในแดนบวกได้ แต่ก็ถูกแรงเทขายทำกำไรจากกองทุนรวมหุ้นระยะยาว(LTF)และกองทุนทริกเกอร์ฟันด์กดดัชนีไว้ตลอด จนทำให้ดัชนีไม่สามารถเคลื่อนไหวได้ไกล ส่วนแนวโน้มในวันพรุ่งนี้คาดว่าดัชนีจะแกว่งในกรอบจำกัดรอดูตัวเลขเศรษฐกิจสหรัฐคืนนี้ และการประชุมคณะกรรมการนโยบายการเงิน(กนง.)ในวันพรุ่งนี้ ซึ่งคาดว่าจะคงดอกเบี้ยไว้ที่ระดับเดิม
สำหรับกลยุทธ์การลงทุนแนะนำทยอยขายทำกำไรเมื่อดัชนีปรับตัวเพิ่มขึ้น หรือหากต้องการเล่นรอบควรเข้าออกไว้และตั้งจุดตัดขาดทุนไว้ที่ระดับ 1,400 จุดเนื่องจากดัชนีหุ้นไทยปรับตัวเพิ่มขึ้นมาแล้ว 7 สัปดาห์ติดต่อกัน ทำให้เหลือส่วนต่างค่อนข้างน้อย และมีโอกาสปรับฐานลงทุกเมื่อ โดยในระยะสั้นให้แนวต้าน 1,420-1,425 จุด และแนวรับ 1,410-1,405 จุด ส่วนหุ้นที่แนะนำให้ลงทุนคือ กลุ่มแบงก์ เพราะเข้าสู่ฤดูกาลประกาศผลการดำเนินงานตั้งแต่ปลายสัปดาห์นี้เป็นต้นไป